Theban yksityishaudat – voitto kuolemasta

Muinaisen Egyptin historian kolmen pääkauden yksityishenkilöiden hautojen tyypillisinä edustajina pidetään kolmea kuuluisaa nekropolia, koska haudat ovat niissä säilyneet verrattoman hyvässä kunnossa. Kutakin aluetta käytettiin pitkään ja niihin haudattiin korkea-arvoisia yksityisiä, toisin sanoen ei-kuninkaallisia henkilöitä.

C:\Program Files (x86)\Microsoft Office\MEDIA\CAGCAT10\j0088542.wmf

Vanhaa valtakuntaa edustaa Sakkara, jonne tuon ajan hallinto- ja johtajaluokka teetti mastaboita[[1]](#footnote-1). Keskivaltakuntaa puolestaan edustaa Beni Hassan, jossa on lääninruhtinaiden kalliohautoja. Uuden valtakunnan yksityishautojen edustajan on Länsi-Theban nekropoli. Nämä hautapaikat ovat tietenkin vain yksi aikakautensa monista nekropoleista. Niinpä seuraavassa käsitellään uuden ajan osalta ainoastaan thebalaisten yksityishautojen piirteitä, jotka eivät välttämättä koske Egyptin muita yksityisiä nekropoleja.

C:\Program Files (x86)\Microsoft Office\MEDIA\CAGCAT10\j0088542.wmf

Länsi-Theban nekropoli[[2]](#footnote-2) oli länsirannalla nykyistä Luxoria vastapäätä olevalla vuorisoalueella. Suurin osa nekropolin kalliohaudoista on 18. Ja 19.dynastian ajalta, mutta niitä käytettiin vielä paljon myöhemmälläkin ajalla. Länsi-Theba on yläkäsite, joka viittaa useisiin paikkakuntiin. Niiden nimiä vuorostaan käytetään nekropolin eri osista, esimerkiksi Deir el-Medinasta ja Qurnasta.

# C:\Program Files (x86)\Microsoft Office\MEDIA\CAGCAT10\j0088542.wmf

# Hautojen arkkitehtuuri

Tyypillinen Theban kalliohauta on moniosainen. Sen ydinosan kultti- ja hautakammiot louhittiin kallioon. Yksinkertaisimmillaan tällaiseen hautaan kuului vain yksi kallioon vaakasuorassa louhittu huone ja pystysuora kuilu, joka johti tästä huoneesta arkkukammioon.

C:\Program Files (x86)\Microsoft Office\MEDIA\CAGCAT10\j0088542.wmf

Tällaista yksikammiohautoja teettivät Egyptin yhteiskunnan ohuen yläluokan etuoikeutetut, mutta korkeimmat virkamiehet rakennuttivat todellisia kalliopalatseja. Niiden salit olivat hyvinkin suuria: niissä saattoi olla useita pilari- tai pylväsrivejä. Thebalaisen ”klassinen” virkamieshaudan rakenteen hahmottamiseksi kannattaa jakaa tällainen hauta mielessään pystysuunnassa kolmeen osaan ja asettaa tämä pohjapiirros 18. Ja 19.dynastian hautojen päälle. Haudan rakenteen muutokset tulevat tällä tavoin selvästi näkyviin.

C:\Program Files (x86)\Microsoft Office\MEDIA\CAGCAT10\j0088542.wmf

Amarna-kaudella, toisin sanoen Akhenatenin hallituskaudella 18.dynastian lopulla, tästä kaavasta poikettiin selvästi.

C:\Program Files (x86)\Microsoft Office\MEDIA\CAGCAT10\j0088542.wmf

Edellä mainittua pystysuuntaista kolmijakoa vastaten haudan eri osien kulttitehtävät olivat selvästi eriytyneet. Ne valaisevat haudan kokonaisasemaa.

C:\Program Files (x86)\Microsoft Office\MEDIA\CAGCAT10\j0088542.wmf

Jos tällä tavoin laadittu pohjapiirros asetetaan tyypillisen 18.dynastian ja 19.dynastian aikaisen haudan päälle, nähdään useita mielenkiintoisia eroja. Ylin, aurinkotaso liittyy läheisesti auringonpalvontaan. 18.dynastian aikana tällä tasolla näyttää olleen itsenäisenä osana varsin vähäinen merkitys, mutta omaan syvennykseensä sijoitettu ns. steelenkannattajapatsas (stelophoros) saattoi yhdistää sen piha- ja julkisivuarkkitehtuuriin.

C:\Program Files (x86)\Microsoft Office\MEDIA\CAGCAT10\j0088542.wmf

Ramessidi-kaudella ylin taso sen sijaan toteutettiin mikäli mahdollista itsenäisenä tiilipyramidina, joka rakennettiin kalliohuoneiden päälle. Pyramidissa saattoi olla syvennys steelenkannattajapatsaalle tai sisäinen kappelitila.

C:\Program Files (x86)\Microsoft Office\MEDIA\CAGCAT10\j0088542.wmf

Keskitaso jäsentyi aluksi kahteen osaan, haudan sisätiloihin ja niiden edessä olevaan pihaan. 18.dynastian haudoissa yleensä porrastettiin. Sitä hallitsi kauas näkyvä, suurella vaivalla rakennettu julkisivu. Pihan matalat laidat ja eräänlaisena rintamuurina toteutettu etulaita varustettiin yleensä pyöristetyillä muurin kruunuilla. Näin rajatulla haudan etupihalla oli tärkeä tehtävä hautajaisjuhlassa sekä vainajien juhlissa, varsinkin kun 18.dynastian aikana haudan sisäänkäynti oli yleensä pihalla.

C:\Program Files (x86)\Microsoft Office\MEDIA\CAGCAT10\j0088542.wmf

Ramessidi-kauden alussa pihojen ilme muuttui täysin. Julkisivu, joka 18.dynastian aikana toimi vaikuttavan muotonsa ja steelenkannattajapatsaan syvennyksen vuoksi myös maanpäällisenä osana, ei 19.dynastian aikana enää ollut tässä muodossa näkyvillä, koska pihaa ympäröi kaikilta avoimilta sivuilta yhtä korkea muuri. Lisäksi muuria käytettiin kannattamaan portiikin kattoa. Pihan ulos näkyväksi portiksi rakennettiin tiilipylon, joka muodoltaan jäljitteli temppeliarkkitehtuurin pyloneita.

C:\Program Files (x86)\Microsoft Office\MEDIA\CAGCAT10\j0088542.wmf

Ramessidi-kauden esipihojen arkkitehtoninen ilme sekä kuva- ja tekstikoristelu synnyttivät siten vaikutelman, että haudan tämä osa oli eräänlainen temppelipiha, varsinkin kun esipihan kuilurakennelmista tähän aikaan suuremmalta osin luovuttiin.

C:\Program Files (x86)\Microsoft Office\MEDIA\CAGCAT10\j0088542.wmf

18.dynastian aikana esipihojen rakenne siis erosi selvästi Ramessidi-kauden esipihoista, mutta haudan sisätilojen huonejaossa tällaista eroa ei dynastian alkuvaiheessa ollut havaittavissa.

C:\Program Files (x86)\Microsoft Office\MEDIA\OFFICE12\Lines\BD21313_.gif

Koko uuden valtakunnan aikana selvästi yleisimmin valittu pohjapiirros vastaa ns. käänteistä T-muotoa. Haudan akselin määrittävän sisäänkäynnin suunnasta tarkastellen tämän pohjapiirroksen mukaisissa haudoissa astuttiin ensin poikittaiseen tilaan (poikkisali), johon liittyi haudan akselin suuntaisesti ns. pitkittäissali. Yksinkertaisimpien hautojen, edellä mainittujen yksikertaisimpien hautojen, edellä mainittujen yksikammiohautojen, tavoin myös T-pohjapiirrosta voitiin laajentaa ja muuttaa hyvin monelle tavoin esimerkiksi pilareilla ja pylväillä.

C:\Program Files (x86)\Microsoft Office\MEDIA\OFFICE12\Lines\BD21313_.gif

Sisätiloissa on siitä huolimatta myös rakennustaiteellisia piirteitä, joiden perusteella hauta voidaan täysin varmasti sijoittaa joko 18.dynastian ajalle tai Ramessidi-kaudelle. Tällaisia yksityiskohtia ovat mm. steele ja valeovet ja jumalten patsaat. 18.dynastian aikana steele ja valeovi sijoitettiin usein poikkisalin vastakkaisille lyhyille seinille, mutta Ramessidi-kaudella steelet olivat yleensä haudan julkisivussa eikä valeovea aina käytetty lainkaan. Ramessidi-kaudella hautakappeleihin sijoitettiin joskus jumalia esittäviä patsasryhmiä, mikä ei olisi tullut kuuloonkaan 18.dynastian aikana.

C:\Program Files (x86)\Microsoft Office\MEDIA\OFFICE12\Lines\BD21313_.gif

Hauta-arkkitehtuurin edellä esiteltyjen pääosien tehtävänä oli jumalten kunnioituksen ohella haudan rakennuttajan juhla-, palvonta – ja huolehtimiskultti. Varsinaisesta hautapaikasta ei edellä vielä ollut puhe. Uuden valtakunnan aikaisissa Theban haudoissa tavataan lähinnä kahdenlaista ”maanalaiselle” tasolle johtavaa väylää. Joskus tehtiin pystysuora kuilu, joskus taas ns. vinokäytävä **(englanniksi sloping passage)**, joka laskeutui enemmän tai vähemmän jyrkästi mutta kuitenkin kävelykelpoisesti ja joskus useitakin mutkia tehden syvälle kallioon. Tämän tunnelijärjestelmän esikuvana olivat kenties käsitykset manalan rakenteesta. 18.dynastian alussa pystykuilu oli vallitseva muoto, kun taas Ramessidi-kaudella suosittiin vinokäytävää.

C:\Program Files (x86)\Microsoft Office\MEDIA\OFFICE12\Lines\BD21309_.gif

Lisäksi on syytä mainita, että suuria kalliohautoja suunniteltaessa teetettiin yleensä samanaikaisesti kaksi hautajärjestelmää. Toiseen haudattiin vainaja ja toista käytettiin todennäköisesti tietynlaisiin kulttitoimituksiin. Jos samassa haudassa oli sekä kuilu että vinokäytävä, jälkimmäinen johti yleensä arkkukammioon. Se oli usein yksinkertainen, koristelematon huone, jonka seinillä oli paljon pieniä syvennyksiä ns. maagisille tiilille. Tämä kammio koristeltiin vain joskus harvoin, kuten esimerkiksi Senneferin haudassa.

C:\Program Files (x86)\Microsoft Office\MEDIA\OFFICE12\Lines\BD21309_.gif

# *Hautojen maalaukset*

Hautojen rakennustaiteelliset peruspiirteet näkyvät selvästi jopa huonosti säilyneissä haudoissa, mutta samaa ei voi sanoa koristeluohjelmasta, josta on usein säilynyt vain osia. Tästä huolimatta myös koristelussa voidaan erottaa piirteitä, joissa 18.dynastian ja Ramessidi-kauden ajan haudat poikkeavat toisistaan.

C:\Program Files (x86)\Microsoft Office\MEDIA\OFFICE12\Lines\BD21309_.gif

Edellä mainittua kolmijakoista kaavaa seurataksemme voimme ensimmäiseksi tarkastella ylimmän tason koristelua. Tämän tasonhan muodostivat maanpäälliset rakenteet, pyramidit ja julkisivun syvennykset, jotka palvelivat ensisijaisesti auringonopalvontaa. Säälle ja auringonpaisteelle alttiina olleet koristeluelementit toteutettiin korkokuvina, kuten steelenkannattajapatsaiden tekstin ja pyramidin koristelu osoittavat. Ramessidi-kauden pyramidikappelien sisätilat sen sijaan koristeltiin maalaamalla. Sisällöllisesti maalaukset liittyivät kuolleiden jumalaan Osirikseen ja edustivat siten pyramidin merkitystä hautapaikan symbolina.

C:\Program Files (x86)\Microsoft Office\MEDIA\CAGCAT10\j0088542.wmf

Keskitason koristeluohjelma jakautui pihan ja sisätilojen osuuksiin. Myös täällä ulkotilojen koristelupintoihin tehtiin maalatut korkokuvat. 18.dynastian aikana hautojen sisäpihoja ei tosin koristeltu yleensä lainkaan lukuun ottamatta sisäänkäyntiä. Vasta Ramessidi-kaudella piha ja julkisivu koristeltiin yhä runsaimmin kuvin ja tekstein. Koristelua oli ennen kaikkea jo mainituissa julkisivusteeleissä.

C:\Program Files (x86)\Microsoft Office\MEDIA\CAGCAT10\j0088542.wmf

Keskitason sisätiloissa sen sijaan kuvien sisällön kirjo oli hyvin laaja. Taiteellisen toteutuksensa ansiosta nämä Theban haudat ovat verrattomia nähtävyyksiä. Seuraavassa ei kuitenkaan käsitellä niinkään taiteilijoiden teknistä taituruutta, kauniita värejä ja tyylillisiä hienouksia vaan aihevalintaa, sisältöjä ja niiden tehtävää ja merkitystä.

C:\Program Files (x86)\Microsoft Office\MEDIA\CAGCAT10\j0088542.wmf

Jos tätä tarkoitusta varten piirretään 18.dynastian aikaisen pohjapiirrokseltaan T-kirjaimen mallisen haudan perusmuoto, nähdään heti, että haudan eri osilla on tietty merkitys:

1. Sisäänkäyntialue. Tänne on kuvattu haudan rakennuttaja, hänen puolisonsa ja muut omaisensa kävelemässä sisään ja ulos. Eräässä kuvassa vainaja ylistää haudasta ”lähtiessään” nousevaa aurinkoa laululla, jonka sanat on kirjoitettu hänen viereensä. Jos vastakkaisella seinällä on pariksi kuva, jossa vainaja astuu hautaan, hän on siinä kääntynyt laskevaan aurinkoon tai kuolleiden jumalan Osirikseen päin. Nämä koristeluaiheet liittyvät niin erottamattomasti sisäänkäyntialueeseen, että niitä käytettiin myös Ramessidi-kauden haudoissa.
2. Ja 3. Poikkisalin lyhyet seinät, ns. sivukulttipaikat. Kuten edellä todettiin, poikkisalissa oli steele ja valeovi. Yleensä ne sijoitettiin huoneen lyhyille, vastakkaisille seinille. Steele omaelämäkerrallisine teksteineen kuvasi ja edusti haudan rakennuttajaa jälkipolville. Valeovi puolestaan toimi maanpäällisen ja tuonpuoleisen välisenä rajapintana, joka mahdollisti yhteydenpidon vainajaan ja uhrilahjojen antamisen hänelle. Ramessidi-kaudella steelet sijoitettiin ulos haudan julkisivuun ja niiden sisältö muuttui. Tällöin valeovesta luovuttiin tyystin. Tuonpuoleiseen johtava väylä muuttui tällöin ”todelliseksi” vinokäytävään johtavan oven muodossa. Steelen ja valeoven asemesta sivukulttipaikkoihin laitettiin tällöin useiden haudan rakennuttajan ja hänen puolisonsa veistokset , ellei huoneen muuta koristelua sitten ulotettu kapeille seinille.

4. Patsassyvennyksenä toteutettu pääkulttipaikka. Pitkittäissalin päässä on thebalaisen haudan ihannemuodossa syvennys tai kappeli haudan rakennuttajan ja hänen vaimonsa patsaille, jotka vainajien edustajina ottavat vastaan uhrilahjoja. Sama tehtävä säilyi myös Ramessidi-kaudella, joskin patsaskappelista tehtiin usein eräänlainen temppelipyhäkkö, jossa oli myös jumalten patsaita.

C:\Program Files (x86)\Microsoft Office\MEDIA\CAGCAT10\j0088542.wmf

Näitä neljää sisällöllisesti valmiiksi lukkoon lyötyä haudan osaa lukuun ottamatta – ja usein vain nämä neljä koristeltiin, kohdistuihan katse lähinnä niihin – muille seinille tehtyjen koristeaiheiden jakautumisen säännöt olivat löyhemmät. 18.dynastian aikana sisäänkäyntiä vastapäätä oleville seinille maalattiin usein haudan rakennuttajan kuva, jossa hän astuu kunnioittaen käskijäänsä, kuningasta kohti. Joissakin haudoissa kuva esittää uhrilahjoja ja ruokia vastaanottavaa vainajaa aterioimassa muiden henkilöiden seurassa.

C:\Program Files (x86)\Microsoft Office\MEDIA\CAGCAT10\j0088542.wmf

Poikkisalien koristeluohjelmaan kuuluivat 18.dynastian aikana myös arkielämää esittävät kuvat, jotka kertoivat maataloudesta, haudan rakennuttajan ammatista ja aavikon eläinten saalistuksesta, linnustuksesta ja kalastuksessa. Ammattia esittävät kuvat korostivat vainajan yhteiskunnallista asemaa, maataloutta esittävät kuvat taas osaltaan varmistivat sen, että kuolleesta pidettiin huolta myös tuonpuoleisessa. Metsästysaiheisista kuvista sen sijaan voidaan esittää monenlaisia tulkintoja, jotka koskettavat uskonnollisten käsitysten monisäikeistä aluetta, varsinkin jälleensyntymistä ja lisääntymistä.

C:\Program Files (x86)\Microsoft Office\MEDIA\CAGCAT10\j0088542.wmf

Astuminen tuonpuoleiseen tulee korostetusti esiin pitkittäisessä salissa. Siellä oli usein perusteellinen kuvaus hautajaiskulkueesta ja pyhiinvaelleuksesta Abydokseen sekä ns. suunavaamisen rituaalista. Se käsittää lukuisia yksittäisiä tilanteita, joissa rituaalin vaiheet on kuvattu staattisesti, eikä sillä sen vuoksi enää ole mitään tekemistä poikkisalin maanpäällistä elämää kuvaavien, huomattavasti eloisampien sommitelmien kanssa. Hautamaalauksen ajoituksen apuna voidaan käyttää myös seinien jakoa kuva-alueisiin, vaakasuoriin rekistereihin. 18.dynastian aikana kerrokset ”luetaan” ylhäältä alas ja niissä on joskus paljon runsaasti yksityiskohtia sisältäviä pääkerronnalle alisteisia kuvia, joihin kuvaseinien viehätys aivan olennaisesti perustuu. Ramessidi-kaudella seinäpinnan jako kuva-alueisiin oli täysin erilainen.

C:\Program Files (x86)\Microsoft Office\MEDIA\CAGCAT10\j0088542.wmf

Ramessidi-kaudella luovuttiin rekisterijaosta ja otettiin käyttöön eräänlainen sarjakuvatyyli, jossa seinät jaettiin sisällöllisesti kahteen täysin erilliseen vaakasuoraan nauhaan. Niitä erottavana viivana toimi kirjoituksin tai ornamentein varustettu kaistale. Sisällöllisesti ylempi kaistale omistettiin jumalten maailmalle, alemmassa taas kuvattiin haudan omistajaan kohdistuvaa kulttia. Sisältömuutokset olivat hyvin jyrkkiä. 18.dynastian aikana etualalla olivat haudan omistajan kuvat, hänen yhteiskunnallinen viitekehyksensä ja häneen kohdistuva henkilöpalvonta. Ramessidi-kaudella koristelun sisällön painopiste siirtyi haudan omistajan harjoittamaan jumalten palvontaan. Koko hauta sai selvästi ”kuolleiden temppelin” luonteen.

C:\Program Files (x86)\Microsoft Office\MEDIA\CAGCAT10\j0088542.wmf

Näiden aihevalintaa koskevien muutosten rinnalla myös tyylikeinot näyttävät vaihtuneen. Egyptin maalaus- ja korkokuvataiteen hieroglyfisesti luettava jähmetys säilyi uskonnollisissa ja rituaalisidonnaisissa kuvissa, mutta 18.dynastian aikana maanpäällisiä aiheita kuvattiin eloisammin, todentuntuisemmin ja esittävästi käyttämällä hyväksi maalaustaiteen monia muuntelumahdollisuuksia.

C:\Program Files (x86)\Microsoft Office\MEDIA\CAGCAT10\j0088542.wmf

Vielä on selvittämättä haudan maanalaisten osien koristelu. Myös näissä osissa koristeluun käytettiin maalauksia sekä 18.dynastian aikana että Ramessidi-kaudella. Sisällöllisesti eroja ei näiden kausien välillä juuri syntynyt, olivathan kuvat sidoksissa että arkkukammio koristeltiin teksti- ja kuvaohjelmalla. Huomattavin poikkeus tähän sääntöön ovat Deir el-Medinan hautatyöntekijäkylän asukkaiden omat haudat.

C:\Program Files (x86)\Microsoft Office\MEDIA\CAGCAT10\j0088542.wmf

# *Hautojen korkokuvat*

Edellä kuvattiin hautojen koristelun sisältöä lukuisien maalauksista otettujen esimerkkien avulla. Ei silti pidä unohtaa toista koristelutekniikkaa, korkokuvia, sillä monissa haudoissa seinien kuvitus tehtiin joko kokonaan tai osittain reliefinä. Haudan maanpäällisen osan ja piha- ja piha-alueen koristelussa korkokuvat olivat jopa välttämättömiä. Useat seikat vaikuttivat maalaus –tai reliefitekniikan valintaan.

C:\Program Files (x86)\Microsoft Office\MEDIA\CAGCAT10\j0088542.wmf

Ulkotilojen koristeluun käytettiin 18.dynastian alusta saakka upotettua reliefiä optisen hajavalovaikutelman sekä säänkestävyyden vuoksi. Jos kiven laatu ei riittänyt tällaisen reliefin toteutukseen, käytettiin erikseen koristeltuja rakennusosia.

C:\Program Files (x86)\Microsoft Office\MEDIA\CAGCAT10\j0088542.wmf

Monissa sisätiloissa kivimateriaaliin voitiin tehdä ainoastaan maalauskoristelu. Korkokuvien valmistuksessa oli luonnostelusta kaiverrukseen ja maalaukseen useita hitaita työvaiheita, joten sen kustannuksia pelkkään maalauskoristeluun verrattuna ei ole syytä aliarvioida. Jo pelkästään tästä syystä vain harvoissa haudoissa koristelu tehtiin yksinomaan korkokuvina.

C:\Program Files (x86)\Microsoft Office\MEDIA\CAGCAT10\j0088542.wmf

Näiden seikkojen lisäksi tekniikan valinnassa oli myös ajallista vaihtelua, joka saattoi liittyä kuvilla tavoiteltuun vaikutukseen. Amenofis II:n ja Tuthmosis IV:n kaudella maalaustaiteen kukoistuksen aikaan hautojen sisätiloissa ei juuri lainakaan käytetty matalia reliefejä, jotka herättävät maalausta jäykemmän ja kuvamerkkimäisen vaikutelman. Tätä ennen 18.dynastian aikana ja myöhemmin uudelleen Amenofis III:n hallituskaudella reliefejä sen sijaan käytettiin ja vieläpä aiempaa hienostuneemmin toteutettuina.

C:\Program Files (x86)\Microsoft Office\MEDIA\CAGCAT10\j0088542.wmf

Amarna-kauden jälkeisenä aikana Thebassa vallitsi eräänlainen tyylillinen moniarvoisuus. Maalaustaidetta käytettiin lähinnä haudan rakennuttajan elämää kuvaavissa kohtauksittaisissa kuvissa, upotettuja ja stukkireliefejä puolestaan etupäässä uskonnollisissa aiheissa. Ramessidi-kaudella uskonnolliset aiheet yleistyivät jatkuvasti, ja nämä maalaus- ja reliefitekniikan käyttöerot tasoittuivat. Tyyli kehittyi tekniikasta riippumatta uudelleen jäykäksi ja merkinomaiseksi ja vaikutti sen tähden yhä manieristisemmalta.

C:\Program Files (x86)\Microsoft Office\MEDIA\CAGCAT10\j0088542.wmf

**Hautaveistokset**

Tässä käsiteltyjen hautojen lisäksi yksityisiä veistoksia sijoitettiin temppelien pihoille siinä toivossa, että patsaan omistaja voisi osallistua päivittäin uhrilahjoihin ja nauttia huolenpidosta jumalten lähellä.

C:\Program Files (x86)\Microsoft Office\MEDIA\CAGCAT10\j0088542.wmf

Näiden temppelipatsaiden valikoimassa oli sekä istuvia ryhmäpatsaita, kuten Senneferin patsasryhmä, jota voisi ensi näkemältä luulla hautapatsaaksi, että kirjuri- ja rukoilijapatsaita, naophoros-patsaita ja kuutiopatsaita.

C:\Program Files (x86)\Microsoft Office\MEDIA\CAGCAT10\j0088542.wmf

Yksityistaloista on löydetty pienten jumalpatsaiden kulttipaikkojen ohella ns. esi-isien rintakuvia. Näissä patsaissa ilmenevä edesmenneiden esi-isien kunnioitus on eräänlainen välivaihe hautaveistosten suuntaan, varsinkin kun esi-isien rintakuvia on löydetty myös haudoista.

C:\Program Files (x86)\Microsoft Office\MEDIA\CAGCAT10\j0088542.wmf

Uuden valtakunnan haudoista löydetyt veistokset ovat käyttöyhteytensä perusteella jaettavissa useisiin ryhmiin. Jos pohjaksi otetaan edellä yksityishautojen tarkastelussa käytetty arkkitehtoninen[[3]](#footnote-3) kolmijako, veistostyypit voidaan jaotella näiden kolmen osan kesken seuraavasti.

C:\Program Files (x86)\Microsoft Office\MEDIA\CAGCAT10\j0088542.wmf

Maanpäälliset osat (pyramidi ja kappeli), jotka liittyivät auringonpalvontaan, sisälsivät aurinkohymnin tekstillä varustetun steelenkannattapatsaan ja joissakin harvoissa tapauksissa kuutiopatsaan.

C:\Program Files (x86)\Microsoft Office\MEDIA\CAGCAT10\j0088542.wmf

Keskitasoon ( piha ja kulttitila), jota käytettiin vainajan (sekä jumalten) palvontaan, kuului pihalla rukoilijapatsaita ja Ramessidi-kauden hautojen sisätiloissa haudan omistajan ja hänen perheenjäsentensä patsaita, joissa nämä ottivat vastaan uhrilahjoja ja palvontaa (nämä olivat siis hautapatsaita aidoimmillaan), sekä esi-isien rintakuvia ja Ramessidi-kauden hautojen kappeleissa jumalia esittäviä patsaita.

C:\Program Files (x86)\Microsoft Office\MEDIA\CAGCAT10\j0088542.wmf

Alimmalle tasolle (hautatilat, kuilut, vinokäytävät, arkku- ja sivukammiot), joka liittyi Osiriksen maailmaan, sijoitettiin haudan rakennuttajan tai hänen vaimonsa seisomapatsaita, palvelijattarien pienoispatsaita, ns. yhdyntäpatsaita (yleensä sängyssä makaavia naishahmoja, jotka voidaan jumalatar Hathoriin liittyen tulkita hedelmällisyyden symboleiksi) ja lukuisia ushebteja, jotka olivat tuonpuoleisessa haudan omistajan palveluksessa valmiina tekemään töitä hänen puolestaan.

C:\Program Files (x86)\Microsoft Office\MEDIA\CAGCAT10\j0088542.wmf

Virkamieshautojen seinäkoristeluun palataksemme haudan omistaja esiteltiin kuvissa usein puolisonsa kanssa tuolilla tai penkillä. Yleensä pariskunnalle annettiin näissä kuvissa ruokia tai muita lahjoja jossakin juhlassa tai uhritoimituksessa. Hautapatsaassa, joka useimmiten sijoitettiin palvontapaikalle kappeliin, nämä kuva-aiheet toistuvat tietyssä mielessä kolmiulotteisena. Näin uhraamaan saapunut henkilö kohtaa haudan omistajan veistoksen muodossa. Nämä patsaat veistettiin mahdollisuuksien mukaan samasta kivestä, johon hauta louhittiin, jotta voitiin taata, että kyseinen henkilö oli pysyvästi paikalla. Patsaassa sen paremmin kuin seinälle maalatussa kaksiulotteisessa kuvassa ei pidetty tärkeänä esittää kuvauksen kohdetta muotokuvamaisen todenmukaisesti. Vähäisiä yksilöllisiä piirteitä lukuun ottamatta nämä kuvat vastaavat ajankohdalleen ominaista, osin kuninkaiden veistoksista vaikutteita saanutta abstraktia ihannetta, jonka vuoksi henkilöt kuvattiin yleensä elämänsä parhaimpina vuosina ja oman aikakautensa vaatteissa tärkeine statussymboleineen. C:\Program Files (x86)\Microsoft Office\MEDIA\CAGCAT10\j0088542.wmf

Puusta veistetyt pienoispatsaat ja pienet ja sirot seisomapatsaat kuuluvat, sikäli kuin Theban seudun tutkimuksissa on saatu selville, maanalaisten, kätkettyjen hautatilojen varustukseen. Myös näiden veistosten tehtävänä oli niissä olevista teksteistä päätellen ottaa vainajan edustajina vastaan uhrilahjoja. Sijoituspaikkansa vuoksi ne olivat kuitenkin päivittäisen uhrirituaalin ulottumattomissa, joten niiden huolenpidon jatkuminen oli ilmeisesti yksinomaan tekstissä esitetyn toivomuksen varassa.

C:\Program Files (x86)\Microsoft Office\MEDIA\CAGCAT10\j0088542.wmf

***Deir el-Medinan haudat***

Theban nekropolien tarkastelu jää puutteelliseksi, ellei mukaan oteta Deir el-Medinan hautoja, sillä tämä hautaryhmä on monessakin mielessä huomionarvoinen. Deir el-Medinan kaavaan rakennetussa kylässä hieman syrjässä muusta asutuksesta Sheikh Abd el-Qurnan kukkulan takana asuivat 18.dynastian saakka käsityöläiset ja taidemaalarit, joiden tehtävänä oli kuninkaanhautojen rakentaminen ja koristelu. He muodostivat itsenäisen sosiaalisen ryhmänsä, joka myös jossain määrin vaurastui. Nämä työntekijät rakensivat omat hautansa kylänsä viereen. Ensimmäiset 18.dynastian aikaiset haudat olivat enimmäkseen yksinkertaisia, koristelemattomia kuiluhautoja, joissa oli yksi tai kaksi arkkukammiota. Juuri näistä on kuitenkin löydetty hyvin harvinaisia täydellisiä hautavarustuksia, mm. Ibentinan[[4]](#footnote-4) pienoisveistos. Suurin osa Deir el-Medinan koristellusta haudoista – ainutlaatuisen hyvin hyvin säilyneinä ne ovat uuden valtakunnan vaikuttavimpia – on kuitenkin Ramessidi-kaudelta. Näiden kammioiden maalausten väriloistoa katsellessa kuvien sisältö, joka on peräisin Kuolleiden kirjoista, vaikuttaa ensi alkuun vieraalta. Sitä ei voi verratakaan nekropolin muiden osien virkamieshautoihin. Deir el-Medinan hautojen periaate hahmottuu kuitenkin, kun pidetään mielessä edellä Theban yksityishautoja käsittelevässä jaksossa esitetty haudan jaottelu kolmeen tasoon.

C:\Program Files (x86)\Microsoft Office\MEDIA\CAGCAT10\j0088542.wmf

Ylin, auringonpalvonnan taso, toteutettiin Ramessidi-kaudella enimmäkseen tiilipyramidina. Useimmissa pyramideissa oli syvennys steelenkannattajapatsaalle tai pienelle steelelle, johon oli kirjoitettu aurinkohymnin sanat. Yleensä pyramidissa oli myös tilaa pienelle tynnyriholvatulle kappelille, jota voitiin käyttää toisella tasolla kunnianosoituskulttiin.

C:\Program Files (x86)\Microsoft Office\MEDIA\CAGCAT10\j0088542.wmf

Deir el-Medinan isompiin hautoihin tehtiin tosin keskitasolle jo edellä kuvattuja huoneita, joissa tiedetään säilytetyn samoja veistoksia kuin muiden nekropolien Ramessidi-kauden haudoissa. Pyramidikappelit, joissa kaksi tasoa yhdistyy, ovat säilyneet huonosti. Koska kallioon tavallisen tapaan louhittuja kunnianosoituskultin tiloja lisäksi on hyvin vähän, syntyy harhauttava vaikutelma, että kyseessä on täysin uudenlainen hautatyyppi. Myös maanalaisen ”Osiriksen” tason rakenne oli epätavallinen. Virkamieshautojen ja Deir- el-Medinan hautojen välisiä rakennustaiteellisia eroja ei selittäne pelkkä tilan puute, vaan myös näiden väestöryhmien yhteiskunnallinen asema. Kuvituksen aiheet on kuitenkin mukautettu Osiriksen tasoon ja ovat verrattavissa virkamiesten nekropolin harvoissa koristelluissa hautakammioissa käytettyihin aiheisiin. Senneferin arkkukammion koristelusta nähdään, että jo 18.dynastian aikana mukana oli Kuolleiden kirjoista otettuja vinjettejä.

C:\Program Files (x86)\Microsoft Office\MEDIA\CAGCAT10\j0088542.wmf

Deir el-Medinan haudat ihastuttavat paitsi siksi, että ne ovat säilyneet erinomiasesti ja että niissä on käytetty loisteliaita värejä, myös niissä ilmenevän taiteellisen tason vuoksi. Yleensä kuvien ja kirjoitusten pienimmissäkin yksityiskohdissa käytettiin luonnosteluviivoja, mutta täällä niitä on käytetty vain hahmojen suurissa ääriviivoissa, ja seinän kuva-alan pääjaottelussa.

C:\Program Files (x86)\Microsoft Office\MEDIA\CAGCAT10\j0088542.wmf

Ilman luonnostelua toteutetut myöhemmät maalausvaiheet ovat osoitus taiteilijoiden uskomattomasta taidosta. He loivat lennokkailla siveltimenvedoilla ja varmalla jäsennyksen ja väripintojen käytöllä hämmästyttävän eloisia kuvia aiheista, jotka meidän näkökulmastamme vaikuttavat sangen kankeilta. Usein vain muutamilla siveltimenvedoilla luonnostellen vihjatut yksityiskohdat suuripiirteinen piirustustapa, jossa on yleensä kokonaan luovuttu korjailusta, sekä värien käyttö, joka paikoin tuo mieleen akvarellimaalauksen, tekevät näistä maalauksista harvinaislaatuisen viehättäviä.

C:\Program Files (x86)\Microsoft Office\MEDIA\CAGCAT10\j0088542.wmf

1. https://fi.wikipedia.org/wiki/Mastaba [↑](#footnote-ref-1)
2. https://fi.wikipedia.org/wiki/Nekropoli [↑](#footnote-ref-2)
3. 1. Arkkitehtuuria koskeva, siihen kuuluva, rakennustaiteellinen.

   [↑](#footnote-ref-3)
4. http://www.touregypt.net/featurestories/picture10062003.htm [↑](#footnote-ref-4)